Järgnevalt võib kasutaja määrata, kas ta soovib saada tema profiilile  vastavad uued tööpakkumised oma meiliaadressile (mis peab selleks mõistagi sisestatud olema) ning valida rea lisatingimusi - haridustase, töösuhte tüüp, positsiooni tase ja tööreiside maksimaalne osakaal tööajas. Seejärel tuleb sisestada oma kontaktandmed ning töökogemust ja haridust puudutav info (mis, juhul, kui CV importimine õnnestus, on juba eeltäidetud) ning CV tekstiversioon. Soovi korral võib üles laadida veel täiendavaid dokumente.